Document ID: /roh_data/filtered/fineweb-2-filterrobots_roh.jsonl.gz/1915

Bondo quest’onn e Galtür en il Tirol il 1999, omadus vitgs èn stads pertutgads d’ina catastrofa da la natira. Persunas èn mortas ed infrastructura è vegnida devastada. Prioritad han en l'emprim temp suenter la catastrofa la segirezza e la reconstrucziun. Ma era il tema turissem na dastga betg vegnir negligida a lunga vista.
La situaziun turistica a Galtür
A Galtür è la solidaritad stada gronda era da la vart dals giasts. Bain n'ha in u l’auter turist betg pli visità Galtür, ma las cifras dal lieu turistic èn restadas relativamain constantas era suenter la gronda catastrofa dal 1999. Il favrer da quest onn avev'ina lavina sepulì parts da Galtür, 31 persunas eran mortas.
Il facit da la saira
A la fin da la sairada d'infurmaziun eran tut ils preschents dal medem avis. Suenter ina catastrofa è ina communicaziun averta e transparenta il pli impurtant, saja quai envers la populaziun indigena ma era envers ils giasts.
Ina finamira duess esser, da far cler che las las vals pertutgadas d’ina catastrofa n’existan betg mo da lieus privlus. En questas regiuns datti purschidas attractivas e lieus ch’èn degns da vegnir visitads era en l'avegnir.
RR actualitad 12:00